Document ID: 32000R2032

32000R2032
L 243/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2032/2000 AL COMISIEI
din 27 septembrie 2000
privind nomenclatorul țărilor și teritoriilor pentru statisticile de comerț exterior ale Comunității și statisticile comerțului dintre statele membre
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1172/95 al Consiliului din 22 mai 1995 privind comerțul de mărfuri al Comunității și al statelor membre cu țările terțe (1), modificat ultima dată de Regulamentul (CE) nr. 374/95 (2),
întrucât:
(1)
În conformitate cu articolul 9 din regulamentul menționat, introducerea nomenclatorului țărilor și teritoriilor este răspunderea Comisiei.
(2)
Versiunea acesteia valabilă la 1 ianuarie 2000 a fost stabilită în anexa la Regulamentul (CE) nr. 2543/1999 al Comisiei (3).
(3)
Codul țărilor și al teritoriilor în ordine alfabetică are la bază standardul ISO alpha 2 în vigoare, în măsura în care este compatibil cu cerințele legislației comunitare. În plus, se recomandă o perioadă de tranziție care să permită statelor membre să se adapteze la modificările făcute. Este esențial, în scopul simplificării, ca această perioadă de tranziție să se încheie la intrarea în vigoare a dispozițiilor care revizuiesc reglementările privind documentul administrativ unic.
(4)
Măsurile prevăzute în cadrul prezentului regulament sunt în concordanță cu avizul Comitetului pentru statistică referitor la comerțul cu mărfuri cu țările terțe,
ADOPTĂ PREZENTUL REGULAMENT:
Articolul 1
Versiunea valabilă la 1 ianuarie 2001 a nomenclatorului țărilor și teritoriilor utilizată în statisticile comerțului exterior al Comunității și în statisticile comerțului între statele membre este inclusă în anexa la prezentul regulament.
Articolul 2
Prezentul regulament intră în vigoare la 1 ianuarie 2001.
Totuși, statele membre pot utiliza codul numeric de trei cifre, înscris în anexa la prezentul regulament până la intrarea în vigoare a dispozițiilor de revizuire a anexelor 37 și 38 la Regulamentul (CEE) nr. 2454/93 al Comisiei (4).
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 septembrie 2000.

Labels: 3
18
19
5